text: GVA.ES: Ajudes AVALEM ARTESANIA a pimes per a l'exercici 2021 (CMAPY4). Artesania.
  Ajudes AVALEM ARTESANIA a pimes per a l'exercici 2021 (CMAPY4). Artesania.
  L'objecte d'aquestes ajudes és incrementar la competitivitat, la innovació i la qualitat en les pimes artesanes i en els seus productes.
  Les ajudes estan destinades a finançar la professionalització del sector i les despeses que es faran en la promoció i comercialització dels productes realitzats per les pimes artesanes amb domicili social a la Comunitat Valenciana.
  Podran ser beneficiàries d'aquestes ajudes les persones físiques i les societats mercantils i assimilades qualificades com a pimes o micropimes (en queden excloses les que realitzen activitat de reparació o manteniment):
  - I que estiguen en possessió del document de qualificació artesana (DQA) degudament actualitzat i expedit per la Generalitat o d'un document equivalent emés per una administració pública que acredite la seua condició d'artesana.
  1. Les despeses susceptibles d'obtindre finançament per aquestes ajudes són les següents:
  - Participació com a expositora en certàmens firals, incloses les realitzades fora de la Comunitat Valenciana, de caràcter predominantment artesà. Es consideraran susceptibles de rebre suport les despeses de lloguer d'espai i estand, així com les de muntatge, desmuntatge, decoració i retolació d'aquest.
  - Despeses derivades de la protecció del producte, disseny o marca així com les d'incorporació de disseny en la definició i execució del producte.
  - Confecció i edició de catàlegs de producte, en qualsevol suport, inclòs el cost de l'allotjament en la web, si és el cas.
  - Assistència a cursos especialitzats de formació en disseny, qualitat i especialització en el seu ofici, segons la seua activitat artesana, organitzat per entitats formatives, independentment del lloc en què es realitzen. Es consideren susceptibles de rebre suport únicament les despeses de matrícula i altres conceptes generats per l'entitat organitzadora.
  2. D'acord amb el resolc huité* de la resolució de convocatòria, EN L'EXERCICI 2021 es consideren susceptibles de suport les actuacions realitzades DES DE L'1 DE GENER DE 2021 FINS AL 31 D'OCTUBRE DE 2021.
  * NOTA: únicament en el supòsit d'ASSISTÈNCIA I REALITZACIÓ DE CERTÀMENS O MANIFESTACIONS FIRALS, el termini de les actuacions susceptibles de suport es prolongarà fins al 21 DE NOVEMBRE DE 2021. I, EXCEPCIONALMENT, podrà realitzar-se fins al 12 DE DESEMBRE DE 2021, sempre que quede justificat pel caràcter sectorial específic o per celebrar-se fora del territori nacional.
  3. L'ajuda que es concedirà per sol·licitant serà de fins al 50 %, amb el límit de 5.000,00 euros. En el cas en què la persona artesana participe i sol·licite suport per a fer-ho en un certamen fora del territori espanyol, aquest límit serà de 7.500 euros.
  - D'acord amb el resolc huité de la resolució de convocatòria, EN L'EXERCICI 2021 la justificació d'aquestes ajudes, ÚNICAMENT per al supòsit d'ASSISTÈNCIA I REALITZACIÓ DE CERTÀMENS O MANIFESTACIONS FIRALS, es podrà realitzar fins al 26 DE NOVEMBRE, excepte les que, per les dates de realització que tenen, no puguen justificar-se en aquest termini i, en aquest cas, la justificació s'ha de presentar en els 10 DIES NATURALS SEGÜENTS A LA FINALITZACIÓ DEL CERTAMEN, sense que EN CAP CAS s'accepten amb posterioritat al dia 17 DE DESEMBRE DE 2021.
  - Quant a la RESTA D'ACTUACIONS SUBVENCIONABLES, la justificació de les ajudes s'ha de realitzar fins al 9 de NOVEMBRE DE 2021.
  El termini de presentació de sol·licituds serà DES DEL dia 11 DE GENER DE 2021 FINS AL dia 1 DE FEBRER DE 2021, els dos inclusivament. (Per a l'exercici 2021, la resolució de convocatòria s'ha publicat en el DOGV núm. 8977, de 17/12/2020).
  a.2. Quan es tracte d'una persona jurídica, cal aportar, a més, la documentació acreditativa i identificativa d'aquesta, que consisteix en una fotocòpia de l'escriptura de constitució/estatuts actualitzada i l'acreditació de la inscripció en el Registre Mercantil o el registre corresponent, així com de la targeta d'identificació fiscal.
  En el cas que aquesta s'haja aportat anteriorment i no haja experimentat cap variació, només caldrà el certificat del secretari de l'entitat que acredite que no s'ha produït cap canvi en la documentació identificativa de l'entitat i de la vigència del nomenament del president o de qui en tinga la representació en la data de presentació de la sol·licitud.
  b) Certificat expedit per l'Agència Estatal de l'Administració Tributària sobre l'impost d'Activitats Econòmiques o declaració responsable sobre la no-realització de cap activitat econòmica, si és el cas.
  h) Declaració responsable que acredite que el sol·licitant no està incurs en les prohibicions per a obtindre la condició de persona beneficiària establides en l'article 13 de la Llei 38/2003, general de subvencions, compleix amb els requisits exigits en la normativa reguladora, disposa de la documentació que així ho acredita i es compromet a mantindre el seu compliment fins a la finalització del procediment. (Aquesta declaració està inclosa en un dels apartats de l'annex a la sol·licitud de subvenció, que figura com a imprés associat a aquest tràmit).
  l) Declaració responsable de no haver sigut sancionada per resolució administrativa ferma, conforme al que estableix el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana. (Declaració inclosa en l'annex a la sol·licitud de subvenció, que figura com a imprés associat a aquest tràmit).
  c) Acreditació documental, si escau, del caràcter artesà de la fira en la qual es pretén participar si se sol·licita suport pel punt 1 de l'article 18.